**Informacija Pasvalio rajono savivaldybės gyventojams dėl Vietinės rinkliavos už komunalinių atliekų surinkimą ir tvarkymą**

Nuo 2024 m. sausio 1 d. keitėsi Vietinės dvinarės rinkliavos įkainiai (2023 m. gruodžio 20 d. Pasvalio rajono savivaldybės tarybos sprendimas Nr. T1-369).

Vietinės rinkliavos dydžius, susidedančius iš dviejų dedamųjų – pastoviosios ir kintamosios, tvirtina Pasvalio rajono savivaldybės taryba. Pastovioji Vietinės rinkliavos dedamoji nustatoma visiems Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims.

Vietinė rinkliava susideda iš pastoviosios ir kintamosios dedamųjų dalių.

**Gyvenamosios paskirties objektams (individualiems namams)** **dvinarė rinkliava apskaičiuojama:**

1. Pagal pastoviąją dedamąją – 4,50 Eur/mėn., kai apmokestinamas gyvenamosios paskirties objekto (individualaus namo) plotas yra 100 m2 (ir daugiau) bendro ploto;

2. Pagal kintamąją dedamąją – 2,55 Eur/mėn. 3 gyventojams arba 1,70 Eur/mėn. 2 gyventojams, arba 1,13 Eur/mėn. 1 gyventojui (kai naudojamasi individualiais mišrių komunalinių atliekų konteineriais).

Jei individualus namas yra 100 m2 (ir daugiau) bendro ploto ir jame savo gyvenamąją vietą yra deklaravę trys asmenys, tai metinė mokėtina suma už vietinę rinkliavą būtų 84,60 Eur/metams (54,00 Eur pastovioji dedamoji, 30,60 Eur kintamoji dedamoji), atitinkamai dviem name deklaruotiems asmenims metinė mokėtina suma už vietinę rinkliavą būtų 74,40 Eur/metams (54,00 Eur pastovioji dedamoji, 20,40 Eur kintamoji dedamoji), ir vienam name deklaruotam asmeniui metinė mokėtina suma už vietinę rinkliavą būtų 67,6 Eur/metams (54,00 Eur pastovioji dedamoji, 13,60 Eur kintamoji dedamoji).

Kai plotas mažesnis, atitinkamai skaičiuojama 5,4 Eur/10 m2 metus (0,045 Eur/1 m2). Jei individualus namas yra 75 m2 bendro ploto, tai pastovioji dedamoji skaičiuojama taip: 0,045x12x75 (*0,045 – 1 m2 įkainis, 12 – mėnesių skaičius, 75 – bendras individualaus namo plotas*). Mokėtina suma už 75 m2 bendro ploto gyvenamąjį namą pastovioji dedamoji būtų 40,50 Eur.

Pasvalio r. savivaldybės individualių namų gyventojai turėtų atkreipti dėmesį į konteinerių ištuštinimo dažnį, kuris yra nustatomas atsižvelgiant į mišrių komunalinių atliekų susidarymo kiekius bei nekilnojamojo turto objekte gyvenančių gyventojų skaičių. Pvz., jei individualiame name gyvena 3 asmenys ir turi 240 l konteinerį, tai minimalus konteinerių aptarnavimo dažnis yra 9 konteineriai per metus. Jei 240 l konteinerį turintys trys gyventojai išstums konteinerį per metus daugiau nei 9 kartus, tuomet ateinančiais metais už kiekvieną papildomai aptarnautą konteinerį bus skaičiuojami **viršyti kiekiai** – už papildomai aptarnautą 240 l konteinerį bus skaičiuojama po 3,40 Eur kintamosios dedamosios dalies. Jei individualiame name gyvena 2 asmenys ir turi 120 arba 140 l konteinerį, tai minimalus konteinerių aptarnavimo dažnis yra 12 konteinerių per metus. Jei gyventojai išstums konteinerį per metus daugiau nei 12 kartų, tuomet ateinančiais metais už kiekvieną papildomai aptarnautą konteinerį bus skaičiuojami **viršyti kiekiai** – už papildomai aptarnautą konteinerį bus skaičiuojama po 1,70 Eur. kintamosios dedamosios dalies. Jei individualiame name gyvena vienas asmuo, turintis 120 arba 140 l konteinerį, minimalus konteinerių aptarnavimo dažnis yra 8 konteineriai per metus. Jei gyventojas išstums konteinerį per metus daugiau nei 8 kartus, tuomet ateinančiais metais už kiekvieną papildomai aptarnautą konteinerį bus skaičiuojami **viršyti kiekiai** – už papildomai aptarnautą konteinerį bus skaičiuojama po 1,70 Eur kintamosios dedamosios dalies.

Minimalūs konteinerių ištuštinimo dažniai už apskaičiuotą minimalų įmokos kintamosios dalies dydį pateikiami lentelėje:

|  |  |  |  |
| --- | --- | --- | --- |
| Gyventojų skaičius  | Konteinerių išstūmimo dažnis, kai konteineris 120 l talpos | Konteinerių išstūmimo dažnis, kai konteineris 240 l talpos | Įmokos kintamoji dalis, Eur/metus |
| 1 | 8 | -  | 13,6 |
| 2 | 12 | 6 | 20,4 |
| 3 | 18 | 9 | 30,6 |
| 4 | 24 | 12 | 40,8 |
| 5 | - | 14 | 47,6 |
| 6 | - | 17 | 57,8 |

Visa informacija apie konteinerių aptarnavimo skaičiavimus pateikiama kartu su mokėjimo pranešimu.

**Gyvenamosios paskirties objektams (butams) dvinarė rinkliava apskaičiuojama:**

1. Pagal pastoviąją dedamąją – 2,25 Eur/mėn., kai apmokestinamas gyvenamosios paskirties objekto (buto) plotas yra 50 m2 bendro ploto; 4,50 Eur/mėn., kai apmokestinamas gyvenamosios paskirties objekto (buto) plotas yra 100 m2 (ir daugiau) bendro ploto;

2. Pagal kintamąją dedamąją – 5,28 Eur/mėn. 3 gyventojams, 3,52 Eur/mėn. 2 gyventojams, 1,76 Eur/mėn. 1 gyventojui (kai naudojamasi kolektyviniais mišrių komunalinių atliekų konteineriais) .

Jei butas yra 50 m2  bendro ploto ir jame savo gyvenamąją vietą yra deklaravę trys asmenys, tai metinė mokėtina suma už vietinę rinkliavą būtų 90,30 Eur/metams (27,00 Eur pastovioji dedamoji, 63,30 Eur kintamoji dedamoji), atitinkamai jei gyvenamąją vietą yra deklaravę du asmenys, tai metinė mokėtina suma už vietinę rinkliavą būtų 69,20 Eur/metams (27,00 Eur pastovioji dedamoji, 42,20 Eur kintamoji dedamoji), jei gyvenamąją vietą yra deklaravęs vienas asmuo, tai metinė mokėtina suma už vietinę rinkliavą būtų 48,10 Eur/metams (27,00 Eur pastovioji dedamoji, 21,10 Eur kintamoji dedamoji).

Kai plotas mažesnis, atitinkamai skaičiuojama 5,4 Eur/10 m2 metus (0,045 Eur/1 m2 metus). Jei butas yra 30 m2 bendro ploto, tai pastovioji dedamoji skaičiuojama taip: 0,045x12x30 *(0,045 – 1 m2 įkainis, 12 – mėnesių skaičius, 30 – bendras buto plotas*). Mokėtina suma už 30 m2 bendro ploto butą pastovioji dedamoji būtų 16,20 Eur.

**Sodų paskirties objektams paskaičiuotas rinkliavos dydis** 17,50 Eur/1 objekt. per metus.

**Garažų paskirties objektams paskaičiuotas rinkliavos dydis** 8,10 Eur/1 objekt. per metus.